stanford-oval/wikipedia huggingface dataset:
British Airwaysin lento 009
Tapahtumat

Kone oli lentänyt aiemmin päivällä kaksi lentoa, ja onnettomuuslento oli päivän kolmas. Koneen miehistö vaihdettiin kyseiselle lennolle.
Lento nousi aikataulussa Kuala Lumpurin kansainväliseltä lentoasemalta illalla 24. kesäkuuta. Lennon ajaksi oli luvattu hyvää säätä, ja nousun jälkeen kaikki sujui normaalisti.
Ensimmäiset vaikeudet alkoivat lennon ollessa matkalentokorkeudessa Kaakkois-Intian valtameren yllä noin kello 20.40. Kapteeni lähti ohjaamosta kävelylle, mutta muu miehistö kutsui hänet takaisin ohjaamoon. Hän huomasi lattian tuuletusaukoista nousevan savua ja havaitsi ohjaamoon palatessaan pahan hajun.
Kapteeni havaitsi välittömästi tuulilasissa olevan Elmon tulen, mutta se ei suoraan kertonut vaarasta. Elmon tulen näkeminen ei ole epätavallista lennettäessä korkealla sijaitsevan ohuen pilven läpi. Miehistö tarkasti selkeää säätä näyttävän tutkan ja kytki päälle moottorin jäänpoistomekanismin. Savun ajateltiin johtuvan mahdollisesti matkustajien tupakoinnista, sillä se oli vielä 1980-luvulla sallittua.
Miehistö katsoi ulos ohjaamon sivuikkunoista, ja he huomasivat kaikkien moottoriden etuosan hehkuvan. Tällöin lentoinsinööri alkoi selvittämään tulen vaikutuksia lentokoneeseen. Neljäs moottori sammui noin kello 20.42, ja miehistö sammutti sen heti ja katkaisi polttoaineen syötön moottorille. Alle minuuttin kuluttua sammui myös toinen moottori, jota seurasivat loput kaksi. Miehistö laski liitävänsä 146,5 kilometrin matkan koneen korkeuden ja 15:1-liukusuhteen myötä. Kapteeni lähtetti hätäviestin Jakartan lennonjohdolle ja kertoi kaikkien moottoriden sammuneen. Lennonjohto tulkitsi viestin siten, että kone olisi menettänyt tehonsa neljännestä moottorista. Lähellä lentänyt Garuda Indonesian lento kuuli viestin ja kertoi lennonjohdolle kaikkien tehojen hävinneen. Lennonjohto ei löytänyt lentoa 009 tutkasta. Kapteeni päätti yrittää pakkolaskua Intian valtamerelle, mikäli moottorit eivät palaisi toimintaan 3 600 metrin korkeudessa.
Matkustajat olivat epätietoisia koneen tapahtumista, kunnes happinaamarit putosivat koneen vajoamiskulman jyrketessä. Kapteeni kuulutti matkustajille ja kertoi kaikkien moottoreiden pysähtyneen. Miehistön laskeuduttua 3 600 metriin he miettivät kääntymistä Intian valtamerelle ja yrittävän pakkolaskua. Miehistö yritti tällöin vielä käynnistää moottoreita uudelleen. Neljäs moottori käynnistyi ensimmäisenä, ja sen työntövoimaa käytettiin korkeuden ylläpitämiseen. Hetken päästä myös loput moottorit käynnistyivät.
Toinen moottori alkoi reistailemaan ennen loppulähestymistä, ja se jouduttiin sammuttamaan. Miehistö ei nähnyt laskeutuessa lähes mitään tuulilasin näkyvyyden vuoksi. Koska koneesta ei nähnyt ulos, se laskeutui ILS-järjestelmällä. Kone laskeutui turvallisesti.
Tutkinta

Vasta tutkinnassa selvisi, että onnettomuuden aiheutti koneen lentäminen Jaavan saarella sijaitsevan Galunggungvuoren aiheuttaman vulkaanisen tuhkapilven läpi. Lentokoneen säätutka oli määritetty havaitsemaan kosteutta. Tuhkapilvi oli kuitenkin kuiva, minkä takia tutkalla ei näkynyt mitään. Tuhka pimensi tuulilasin ja laskuvalot sekä tukki moottorit. Tuhka suli moottoreissa ja tarttui sen sisään. Miehistön sammuttaessa moottorit tuhka jäähtyi ja alkoi virrata moottoreiden läpi koneen laskeutuessa. Ilman virratessa tasaisesti moottoreiden läpi miehistö käytti generaattoria ja akkuja niiden uudelleenkäynnistämiseen.
Onnettomuuden jälkeen

Lennon 009 miehistölle annettiin rohkeudesta useita palkintoja. Onnettomuuslento oli myös pisin liitolento, jos ei lasketa purjelentokoneita. Sittemmin ennätys on rikottu kahdesti.
Onnettomuuskone palasi korjaustöiden jälkeen käyttöön. Kone lensi lentoyhtiössä vuoteen 2001 asti, kun se vaihtui European Aviation Air Charteriin seuraavana vuonna. Kone romutettiin 25 vuoden ikäisenä vuonna 2004.
Lennon 009 miehistö Halimin lentoasemalla.
Havainnekuva lentokoneesta onnettomuushetkellä.
Bohumil Kubát

| Mitalit> Maa:   Tšekkoslovakia.Miesten kreikkalais-roomalainen paini. Olympialaiset  | Mitalit> Maa:   Tšekkoslovakia.Miesten kreikkalais-roomalainen paini. Olympialaiset  | Mitalit> Maa:   Tšekkoslovakia.Miesten kreikkalais-roomalainen paini. Olympialaiset  | Maa:   Tšekkoslovakia> Miesten kreikkalais-roomalainen paini. |
| --- | --- | --- | --- |
|  Pronssia | Rooma 1960 | yli 87 kg |  |
Bohumil Kubát (14. helmikuuta 1935 Česká Třebová – 12. toukokuuta 2016) oli Tšekkoslovakiaa kilpaurallaan edustanut vapaapainija, kreikkalais-roomalaisen tyylin painija ja olympiamitalisti.
Kummankin painityylin raskaimmissa painoluokissa kilpaillut Kubát voitti kreikkalais-roomalaisella tyylillä painoluokassa yli 87 kg olympiapronssia Roomassa 1960 missä hän kilpaili muun muassa suomalaista Viktor Ahventa vastaan. Seuraavana vuonna Kubát sijoittui MM-kilpailuissa neljänneksi. Vuosina 1963–1967 hän kilpaili vapaapainissa viisissä arvokilpailuissa ja sijoittui joka kerta neljänneksi tai viidenneksi. Neljännen sijan hän saavutti muun muassa yli 97 kg:n sarjassa Tokion kesäolympialaisissa 1964.
Bohumil Kudrna

| Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Maa:   Tšekkoslovakia> Miesten ratamelonta. |
| --- | --- | --- | --- |
|  Kultaa | Lontoo 1948 | C-2 1000 m |  |
|  Hopeaa | Helsinki 1952 | C-2 1000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 1950 | C-2 1000 m |  |
|  Kultaa | Kööpenhamina 1950 | C-2 10 000 m |  |
Bohumil Kudrna (15. maaliskuuta 1920 Brandlín – 11. helmikuuta 1991 Praha) oli tšekkoslovakialainen ratameloja, olympiavoittaja ja maailmanmestari.
Kudrna voitti kanadalaiskaksikoissa 1000 metrillä olympiakultaa Lontoossa 1948 ja olympiahopeaa Helsingissä 1952. MM-kilpailuissa Kudrna voitti kaksi kultamitalia Kööpenhaminassa 1950.
Blue Steel (ohjus)

Avro Blue Steel -ohjus sivulta, Midlandin ilmailumuseossa, Coventryssä.
Blue Steel (OR.1140) on brittiläisen Avron suunnittelema ja valmistama ilmasta maahan ammuttava ydinohjus. Kehittelytyö aloitettiin 1954–1955. Testaukset Australian Woomeran koealueella saatiin päätökseen keväällä 1961.
Ase oli tarkoitettu käytettäväksi kaukolaukaistavana hyökkäysaseena, joka  voitiin laukaista maalia suojaavan ilmatorjunnan ulottumattomista. Se voitiin varustaa 1,1 megatonnin W28-ydinkärjellä. Britanniassa ohjuksen taisteluosa sai Rainbow-koodijärjestelmän mukaisen tunnuksen: Red Snow. V-pommittajasta laukaistavan ohjuksen kantomatka oli 240 kilometriä ja se saavutti 2,3 Machin nopeuden ja 21 500 metrin lakikorkeuden.
Ase poistettiin aktiivikäytöstä vain hyvin lyhyen (7-8 vuoden) palveluskäytön jälkeen. Vuosina 1962–1963 oli Mk.1 -tyypin ohjusase saatu valmiiksi. Aluksi aiottua suorituskykyisempää Mk.2:ta ei tehty, joten Blue Steelin käyttö päättyi vuodenvaihteessa 1969–1970. Viimeinen tätä asetta käyttänyt Kuninkaallisten ilmavoimien pommituslentolaivue oli 617 "Dambusters".
Avro Blue Steel -ohjus suoraan edestä kuvattuna.
Aiheesta muualla

Blue Steel missile. Princeton.edu. Arkistoitu 21.2.2014. Viitattu 12.2.2014. (englanniksi)
Blue Steel Spaceuk.org.  19.7.1999. Viitattu 6.3.2022. (englanniksi)
Avro Blue Steel stand-off missile. Skomer.u-net.com. Arkistoitu 3.1.2014. Viitattu 6.3.2022. (englanniksi)
[3.0] Cruise Missiles Of The 1950s & 1960s. Elementary Quantum Physics – Vectorsite.net. Arkistoitu 21.9.2013. Viitattu 6.3.2022. (englanniksi)
Brownsean saari

Brownsean saari
Brownsean saari veneestä nähtynä
| --- | --- |
Sijainti:  Dorset Lounais-Englanti Yhdistynyt kuningaskunta
Vesialue:  Poole Harbour
Merialue:  Atlantti
Pinta-ala:  2 km²
muokkaa - muokkaa wikitekstiä - muokkaa Wikidataa
Brownsean saari (engl. Brownsea Island) on suurin Poole Harbourin (Poolen sataman) kahdeksasta saaresta Dorsetissa, Englannissa. Saari on National Trustin omistuksessa. Suuri osa saarta on avoinna yleisölle. Saari on tunnettu partioliikkeen ensimmäisestä leiristä vuonna 1907. Saarelle pääsee lautalla tai yksityisveneellä; vuonna 2002 saarella vieraili 105 938 matkailijaa. Saaren nimi tulee muinaisenglannista: Brūnoces īeg = "Brūnoc'in saari".
Ensimmäinen partioleiri

Saari kattaa 560 eekkeriä (n. 2,3 neliökilometriä) metsää, avomaita ja kaksi järveä. Partioliikkeen tuleva perustaja Robert Baden-Powell oli vieraillut saarella lapsena veljiensä kanssa. Se sopi loistavasti hänen suunnitelmiinsa sillä se oli erillään mantereesta ja siten lehdistöstä, mutta vain lyhyen lauttamatkan päässä Poolen kaupungista, mikä helpotti käytännön järjestelyitä. Baden-Powell kutsui 21 poikaa eri yhteiskuntaluokista leirille, mikä oli vallankumouksellinen idea aikakauden luokkatietoisessa Englannissa. Leiri kesti kahdeksan päivää, 1.–8. elokuuta 1907. Jokaisella päivällä oli oma teemansa. Leiriläiset lähtivät saarelta lautalla 9. elokuuta 1907. Baden-Powell piti leiriä menestyksenä.
Ensimmäinen partioleiri > Valokuvia ensimmäisestä partioleiristä

| 0 | 1 | 2 |
| --- | --- | --- |
|  Robert Baden-Powell |  Baden-Powell ja partiopoikia |  Postikortti ensimmäisestä partioleiristä |
Aiheesta muualla

Wikimedia Commonsissa on kuvia tai muita tiedostoja aiheesta .
Brownsea Island National Trust. Arkistoitu 12.12.2009. Viitattu 1.8.2007. (englanniksi)
Brownsean saaren ensimmäinen partioleiri scouting.milestones.btinternet.co.uk. Arkistoitu 14.6.2011. Viitattu 21.2.2008. (englanniksi)
Bohumil Durdis

| Mitalit | Mitalit | Mitalit |  |
| --- | --- | --- | --- |
|  Bohumil Durdis |  Bohumil Durdis |  Bohumil Durdis |  |
Maa:  Tšekkoslovakia
Miesten painonnosto
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1924 | 67,5 kg |  |
| Painonnoston MM-kilpailut  | Painonnoston MM-kilpailut  | Painonnoston MM-kilpailut  |  |
|  Pronssia | Wien 1923 | 67,5 kg |  |
Bohumil Durdis (1. maaliskuuta 1903 Praha –  16. maaliskuuta 1983 Kööpenhamina) oli tšekkiläinen painonnostaja, joka edusti Tšekkoslovakiaa.
Durdis osallistui Pariisin kesäolympialaisiin 1924. Hän sai 425 kilon yhteistuloksella pronssia alle 67,5 kilon sarjassa. Maailmanmestaruuskilpailuissa Durdis sai samassa sarjassa pronssia vuonna 1923 Wienissä yhteistuloksella 347,5 kg.
Blue Tattoo

| Blue Tattoo Vanilla Ninja |
| --- | --- | --- |

Studioalbumin tiedot
 Äänitetty : 2004–2005
 Julkaistu: 14. maaliskuuta 2005
 Tuottaja(t): David Brandes
 Tyylilaji: pop rock
 Kesto: 58.54
 Levy-yhtiö: Bros Music
muut julkaisut
| Traces of Sadness 2004 | Blue Tattoo 2005 | Best Of 2005 |
Singlet albumilta Blue Tattoo
 ”Blue Tattoo” Julkaistu: 15. marraskuuta 2004  ”I Know” Julkaistu: 28. helmikuuta 2005  ”Cool Vibes” Julkaistu: 20. kesäkuuta 2005
Blue Tattoo on virolaisen Vanilla Ninja -yhtyeen kolmas studioalbumi. Se julkaistiin maaliskuussa 2005.
Albumi sijoittui Saksan albumilistalla neljännelle sijalle, Itävallassa neljännelle sijalle ja Sveitsissä sijalle seitsemän. Puolassa albumi sijoittui sijalle 19.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Blue Tattoo | 4.07 |  |  |  |  |  |  |  |
| 2. | Cool Vibes | 3.00 |  |  |  |  |  |  |  |
| 3. | Never Got to Know | 3.16 |  |  |  |  |  |  |  |
| 4. | Just Another Day to Live | 4.40 |  |  |  |  |  |  |  |
| 5. | I Dont Care at All | 3.56 |  |  |  |  |  |  |  |
| 6. | The Coldest Night | 3.30 |  |  |  |  |  |  |  |
| 7. | Hellracer | 3.32 |  |  |  |  |  |  |  |
| 8. | I Know | 3.17 |  |  |  |  |  |  |  |
| 9. | Corner of My Mind | 3.18 |  |  |  |  |  |  |  |
| 10. | Undercover Girl | 3.02 |  |  |  |  |  |  |  |
| 11. | My Puzzle of Dreams | 2.59 |  |  |  |  |  |  |  |
| 12. | Nero | 3.30 |  |  |  |  |  |  |  |
| 13. | Just Another Day to Live | 9.24 |  |  |  |  |  |  |  |
| 14. | Corner of My Mind | 7.23 |  |  |  |  |  |  |  |
Brownstown Charter Township

| Brownstown Township |
| --- | --- |
 Brownstown Charter Townshipin kunnan toimistot.

Valtio:  Yhdysvallat
Osavaltio:  Michigan
Piirikunta:  Wayne
Pinta-ala:  
 – Kokonaispinta-ala:  79,36 km²
 – Josta vettä:  21,89 km² 
Väkiluku (2020):  33 194
 – Väestötiheys:  420 as./km²
 
 https://www.brownstown-mi.org 
Infobox OKVirheellinen NIMI-arvo: 
Brownstown Charter Township on kunta (charter township) Michiganin osavaltiossa, Yhdysvalloissa. Sen väkiluku oli 33 194 vuonna 2020. Kunta sijaitsee Waynen piirikunnassa ja koostuu kolmesta eri alueesta. Brownstown Charter Township kuuluu Detroitin kaupungin suurkaupunkialueeseen.
Väestö

Vuonna 2020 Brownstown Charter Townshipin 33 194 asukkaasta valkoisia oli 78,9 %, mustia 9,0 % ja aasialaisia 6,9 %. 11,5 % asukkaista puhui kotonaan jotain muuta kieltä kuin englantia ja 7,6 % asukkaista oli syntynyt ulkomailla.
Kuvia kunnasta

Brownstownin taistelun muistomerkki.
Aiheesta muualla

Kuvia tai muita tiedostoja aiheesta Brownstown Charter Township Wikimedia Commonsissa
Brick

| Brick |
| --- | --- |

Ohjaaja:  Rian Johnson
Käsikirjoittaja:  Rian Johnson
Tuottaja:   Ram Bergman  Mark G. Mathis 
Säveltäjä:  Nathan Johnson
Kuvaaja:  Steve Yedlin
Leikkaaja:  Rian Johnson
Pääosat:   Joseph Gordon-Levitt  Lukas Haas  Matt O'Leary 
Valmistustiedot
Valmistusmaa:  Yhdysvallat
Tuotantoyhtiö:  Bergman Lustig Productions
Levittäjä:  Focus Features Netflix
Ensi-ilta:  2005
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Brick on vuonna 2005 ensi-iltansa saanut yhdysvaltalainen elokuva, jonka on ohjannut Rian Johnson. Elokuvan nimi viittaa heroiinipalikkaan, joka on tiilen kokoinen ja muotoinen.
Rooleissa

| 0 | 1 | 2 |
| --- | --- | --- |
|  Joseph Gordon-Levitt  | … |  Brendan Frye   |
|  Emilie de Ravin  | … |  Emily Kostich   |
|  Nora Zehetner  | … |  Laura Dannon   |
|  Matt O'Leary  | … |  The Brain   |
|  Noah Fleiss  | … |  Tugger ”Tug”   |
|  Lukas Haas  | … |  The Pin   |
|  Brian J. White  | … |  Brad Bramish   |
|  Meagan Good  | … |  Kara   |
|  Noah Segan  | … |  Dode   |
|  Richard Roundtree  | … |  Assistand VP Trueman   |
Aiheesta muualla

Brick Elonet.
Brick Internet Movie Databasessa (englanniksi)
Charles Gniette

| Mitalit> Maa:   Belgia.Miesten maahockey. Olympialaiset  | Mitalit> Maa:   Belgia.Miesten maahockey. Olympialaiset  | Mitalit> Maa:   Belgia.Miesten maahockey. Olympialaiset  | Maa:   Belgia> Miesten maahockey. |
| --- | --- | --- | --- |
|  Pronssia | Antwerpen 1920 | joukkuekilpailu |  |
Charles Gniette oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.
Bert McCracken

Bert McCracken esiintymässä vuonna 2005 musiikkifestivaaleilla San Diegossa.
Robert Edward ”Bert” McCracken (s. 25. helmikuuta 1982) on yhdysvaltalaisen The Used -rockyhtyeen laulaja.
Elämäkerta > Nuoruusvuodet

McCracken syntyi Utahin Provossa mormoniperheeseen. Hänellä on kolme nuorempaa siskoa ja pikkuveli. Hän kuului 15-vuotiaaksi asti Straight Edge -yhteisöön, jonka jäsenet kieltäytyvät alkoholista, huumeista ja seksistä. Hän kärsi unettomuudesta lapsuutensa ja nuoruutensa. McCracken kävi koulua Timpanogos High Schoolissa 10. luokalle asti ennen keskeyttämistään. Samassa koulussa sekä kuorossa oli tuleva yhtyetoveri Quinn Allman. Ennen liittymistään The Usediin Bert soitti 12-vuotiaasta alkaen trumpettia yhtyeessä nimeltä I'm With Stupid.
Teini-iässä McCrackenin välit vanhempiinsa tulehtuivat. Hän toimitti straight-edge-lehteä, kunnes toiset aatetta kannattavat nuoret pahoinpitelivät hänet. Tämä sai muutenkin ajelehtivan mormonipojan vaihtamaan suuntaa ja kokeilemaan huumeita kapinointina uskovaisia ystäviään ja vanhempiaan vastaan. 16-vuotiaana, alettuaan käyttää huumeita, menetettyään poikuutensa ja lopetettuaan koulun, hänet heitettiin ulos kotoaan, koska hän loukkasi perheensä uskontoa. Hän oli jonkin aikaa koditon, kunnes kasasi tarpeeksi rahaa asuntoon ja muutti yhteen tyttöystävänsä Katen kanssa. Heidän suhteensa katkettua McCracken asui taas kaduilla ja vajosi yhä syvemmälle huumeriippuvuuteen, kunnes hän palasi vanhempiensa kotiin joulukuussa 2000. Tammikuussa 2001 Quinn Allman pyysi häntä koelaulamaan yhtyeelle, josta pian tuli The Used.
Elämäkerta > Bert ja Kelly Osbourne

McCracken alkoi tapailla Kelly Osbournea elokuussa 2002. Hän vieraili The Osbournes -sarjan jaksossa ”Beauty and the Bert”. Kun McCracken erosi Osbournesta puhelimen välityksellä ystävänpäivänä 2003, hänen väitettiin vain käyttäneen Kellyä mainostaakseen yhtyettään. McCracken on kieltänyt tämän, sanoen Playboyn haastattelussa olleensa ”vain v---n tyhmä. Olen 20 ja pelkään sitoutumista, enkä voinut kertoa sitä hänelle.”
Elämäkerta > Ongelmat 2003–2004

McCrackenin juominen ja jonkinasteinen huumeriippuvuus jatkuivat. Hän kertoi haastattelussa juoneensa kaksi pulloa Jack Daniels -viskiä päivittäin. Taukoamaton kiertueella oleminen ja alkoholismi eivät sopineet yhteen ja The Usedin ensimmäisen levyn kiertueella toukokuussa 2003 hän romahti kesken ”On My Own” -kappaleen. Hänet vietiin sairaalaan, missä hän sai hoitoa rankkoihin rintakipuihin ja pahoinvointiin. McCrackenilla todettiin haimatulehdus. Hän joutui pidättäytymään alkoholista useiden kuukausien ajan. Hän on lopettanut kovien aineiden käytön vuonna 2005.
4. heinäkuuta 2004 McCrackenin entinen tyttöystävä Kate kuoli huumeiden yliannostukseen ollessaan kahdeksannella kuulla raskaana McCrackenille. Lapsi olisi ollut tyttö, ja se nimettiin Paigeksi. Jeph Howardin mukaan tapahtuma tuhosi McCrackenin kesken yhtyeen toisen albumin In Love and Death tekemisen. Samoihin aikoihin Bertin koira David Bowie jäi auton alle.
Elämäkerta > 2006–2007: Utahista Los Angelesiin

Keväällä 2006 The Used piti puolen vuoden tauon. McCracken värjäsi hiuksensa – jotka olivat olleet mustat siitä asti, kun hän 19-vuotiaana liittyi The Usediin – vaaleiksi, mikä sai hänet muistuttamaan suuresti Kurt Cobainia. Samaan aikaan hän muutti Utahin Oremista Los Angelesiin, kaupunkiin joka samaan aikaan kiehtoi ja inhotti häntä. ”Tapasin feikeimmät ihmiset, joihin olen törmännyt koko planeetalla,” McCracken kertoi. ”He ovat kaikki valehtelijoita, ja he ovat niin tottuneet tekemään sitä, että he eivät yleensä varmaan edes tajua valehtelevansa. Sillä ympäristöllä oli suora vaikutus uuden levyn sävyyn. Se on hieman paheellisempi, mutta oudolla tavalla myös rakastavampi ja välittävämpi.” Tällainen ympäristö inspiroi yhtyeen sanoittajaa, ja jälki näkyy muun muassa kappaleissa ”Pretty Handsome Awkward” ja ”Liar Liar (Burn In Hell)”.
Diskografia

2001: Demos from the Basement
2002: The Used
2003: Maybe Memories (Live CD/DVD)
2004: In Love and Death
2007: Lies For The Liars
2007: Berth (Live CD/DVD)
2008: Shallow Believer
2009: Artwork
2012/2013: Vulnerable/Vulnerable II
2013: The Ocean of the Sky (ep)
Diskografia > Yhteistyöt

Goldfinger feat. Bert McCracken – ”Ocean Size” – Disconnection Notice (2005)
Goldfinger feat. Bert McCracken – ”Open Your Eyes” – Open Your Eyes (2002)
My Chemical Romance feat. Bert McCracken – ”You Know What They Do To Guys Like Us In *Prison” – Three Cheers for Sweet Revenge (2004)
The Used and My Chemical Romance – ”Under Pressure”
Street Drum Corps ja Bert McCracken – ”Happy Christmas (War Is Over)”
McCracken esiintymässä vuonna 2012.
Bohrin säde

Bohrin atomimallissa Bohrin säde ( a_{0}) on elektronin alimman energiatilan säde:
a_{0}={{4\pi \varepsilon _{0}\hbar ^{2}} \over {m_{e}e^{2}}}
missä:
ja
Bohrin säteen arvo on 5,29189379×10-11 m, noin 53 pikometriä (tai noin puoli ångströmiä).
Bohrin sädettä käytetään usein atomifysiikan laskuissa mittayksikkönä.
Luonnonvakiot
Valonnopeus | Newtonin gravitaatiovakio | Tyhjiön permeabiliteetti | Tyhjiön permittiivisyys | Planckin vakio | Diracin vakio | Alkeisvaraus | Hienorakennevakio | Rydbergin vakio 
 Bohrin säde | Bohrin magnetoni | Ydinmagnetoni | Avogadron vakio | Atomimassayksikkö | Ideaalikaasun moolitilavuus | Moolinen kaasuvakio | Boltzmannin vakio | Faradayn vakio 
 Stefanin-Boltzmannin vakio | Wienin siirtymälain vakio | Elektronin lepomassa | Protonin lepomassa | Neutronin lepomassa | Alfahiukkasen lepomassa
Charles Geschke

Charles Geschke
Charles Geschke (11. syyskuuta 1939 Cleveland - 16. huhtikuuta 2021) oli yhdysvaltalainen matemaatikko, joka yhdessä John Warnockin kanssa perusti ohjelmistoyritys Adoben. Geschke ja Warnock kehittivät PostScriptin 1980-luvulla ja PDF:n, joka julkaistiin vuonna 1993.
Geschke opetti matematiikkaa John Carrol Universityssä ennen valmistumistaan tietojenkäsittelytieteen tohtoriksi Carnegie Mellon Universitystä. Bill Wulfin kanssa hän kehitti ohjelmointikielen kääntäjän optimointeja ja kirjoitti kirjan The Design of an Optimizing Compiler.
Geschke tapasi Warnockin työskennellessään Xerox PARCissa. Xeroxilla he kehittivät sivunkuvauskielen nimeltä "Interpress", josta Xerox ei ollut kiinnostunut.
Geschke ja Warnock lähtivät Xeroxilta vuonna 1982 ja aloittivat oman yrityksen, jolloin Adobe syntyi.
Geschke toimi Adoben toimitusjohtajana vuosina 1986–1994 ja muissa tehtävissä sen jälkeen kuolemaansa asti.
Charles Gomes

Charles Gomes (5. syyskuuta 1910 Karachi – 15. syyskuuta 2002) oli intialainen roomalaiskatolinen piispa. Hänet vihittiin jesuiittain papiksi 21. marraskuuta 1936 ja nimitettiin 1. heinäkuuta 1974 Ahmedabadin piispaksi. Piispaksi konsekroinnin suoritti 6. lokakuuta Eugene Louis D'Souza, jota avustivat William Zephyrine Gomes ja Ignatius Salvador D'Souza.
Gomes jäi eläkkeelle 21. toukokuuta 1990.
Bambi Woods

Bambi Woods elokuvassa Debbie Does Dallas.
Bambi Woods (s. 1955, Pierre, Etelä-Dakota, Yhdysvallat) on yhdysvaltalainen entinen pornonäyttelijä. Hänen muita esiintyjänimiään ovat Debbie DeSanto ja Barbara Woodson.
Hän aloitti uransa pornonäyttelijänä vuonna 1978 pornoelokuvassa Debbie Does Dallas.
Aiheesta muualla

Bambi Woods Internet Movie Databasessa. (englanniksi)
Camp de Les Corts

| Camp de Les Corts |
| --- | --- |
 Camp de Les Corts vuonna 1930
Rakennuksen tiedot
Sijainti:  Barcelona, Espanja
Koordinaatit:  41°23′9″N, 2°8′8″E
Avattu:  1922
Purettu:  1966
Omistaja:  FC Barcelona
Katsojakapasiteetti
 60 000 
Lisää rakennusartikkeleitaArkkitehtuurin teemasivulla
Camp de Les Corts oli vuonna 1922 avattu jalkapallostadion Barcelonan kaupungissa Espanjassa. Stadion toimi FC Barcelonan kotikenttänä vuoteen 1957, jolloin seura siirtyi nykyisille kotistadionilleen Camp Noulle. Vuonna 1966 Camp de Les Corts purettiin.
Aiheesta muualla

Kuvia tai muita tiedostoja aiheesta Camp de Les Corts Wikimedia Commonsissa
Brent Seabrook

| Brent Seabrook |
| --- | --- |

Henkilötiedot
Syntynyt: 20. huhtikuuta 1985 (ikä 39) Richmond, Brittiläinen Kolumbia
Kansalaisuus:   Kanada
Jääkiekkoilija
Lempinimi:  Seabs, Seabiscuit, Seabass
Pelipaikka:  Puolustaja
Maila:  oikea
Pituus:  190 cm
Paino:  100 kg
Pelinumero:  7
Pelaajaura
Pääsarjaura:  2005–2020
Seurat:  Chicago Blackhawks
NHL-varaus:  14. varaus, 2003 Chicago Blackhawks
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
| Alle 18-vuotiaiden MM-kisat  | Alle 18-vuotiaiden MM-kisat  | Alle 18-vuotiaiden MM-kisat  |  |
|  Kultaa | Venäjä 2003 | jääkiekko |  |
| Nuorten MM-Kilpailut  | Nuorten MM-Kilpailut  | Nuorten MM-Kilpailut  |  |
|  Kultaa | Yhdysvallat 2005 | jääkiekko |  |
|  Hopeaa | Suomi 2004 | jääkiekko |  |
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
|  | Chicago Blackhawks | 2015  |
Brent Seabrook (s. 20. huhtikuuta 1985 Richmond, Brittiläinen Kolumbia) on kanadalainen uransa lopettanut jääkiekkoilija. Hän edusti koko uransa Chicago Blackhawksia ja voitti seuran paidassa Stanley Cupin vuosina 2010, 2013 ja 2015.